
	ОБЩИНСКИ СЪВЕТ – ЕЛЕНА

	5070 гр. Елена, ул. „Иларион Макариополски” № 24
	e-mail: obs@elena.bg

	Телефон/факс: 06151/25-57
	web: obs.elena.bg


РЕШЕНИЕ

№13/16.03.2007г.

ПРОТОКОЛ № 3/16.03.2007г.

ОТНОСНО: Приемане бюджета на Община Елена и извънбюджетните сметки и фондове за 2007 г.
На основание чл.21, ал.1, т.6 и чл.52, ал.1 от ЗМСМА; чл.11, ал.7, чл.12 от ЗОБ, във връзка с разпоредбите на ЗДБРБ за 2007 г., ПМС № 20 от 2007 г. за ИДБРБ , писмо № ФО – 2 / 12.02.2007 г.  на Министерство на финансите, чл.28 от Наредбата за съставянето, изпълнението и отчитането на общинския бюджет, Общински съвет – Елена
РЕШИ:
1. Приема бюджета на Община Елена за 2007 г. както следва:
1.1. ПО ПРИХОДИТЕ 5 041 917 лв. (Приложение № 1), в т.ч.

1.1.1. приходи за делегирани от  държавата дейности в размер на     2 528 681  лв., в т.ч.
1.1.1.1. държавен трансфер от преотстъпения данък по ЗДДФЛ в размер на 496 194  лв.

1.1.1.2. обща допълваща субсидия за финансиране на делегираните от държавата дейности в размер на  1 898 824 лв., в т.ч. 189 882 лв. представляващи 10 на сто от посочената субсидия, които ще се отпускат  след изпълнение на условието за постигане на положително салдо по консолидираната фискална програма не по-малко от 2 на сто от брутния вътрешен продукт.

 1.1.1.3. целева субсидия за капиталови разходи  за финансиране на държавни дейности  в размер на  7 000 лв.

1.1.1.4.преходен остатък от 2006 г. в размер на  126 663 лв.
1.1.2.приходи за местни дейности в размер на  2 513 236 лв., в т.ч.

1.1.2.1. данъчни приходи 219 700 лв.

1.1.2.2. неданъчни приходи  716 600 лв.

1.1.2.3. обща изравнителна субсидия и други трансфери за местни дейности 332 400 лв., в т.ч. обща изравнителна субсидия 154 000 лв., трансфер за компенсиране на отменения пътен данък 68 000 лв.; средства за зимно поддържане и снегопочистване 110 400 лв.
1.1.2.4. целева субсидия за финансиране на капиталови разходи за   общински /местни/ дейности  973 600 лв.
1.1.2.5. задължения по финансов лизинг за 2007 г.  -29 820 лв.
1.1.2.6. преходен остатък  от 2006 г. в размер на  159 203 лв.

1.2. ПО РАЗХОДИТЕ 5 041 917 лв.  разпределени по функции, групи, дейности и параграфи, съгласно /Приложение №2/, в т.ч.

1.2.1.За делегирани държавни дейности 2 528 681 лв.

от тях:

1.2.1.1.от държавни трансфери и преходен остатък 2 518 681 лв., в т.ч.  189 882 лв. , представляващ 10% от размера на общата допълваща субсидия, като средствата са предвидени в четвърто тримесечие по съответните функции и дейности. Тези средства ще се предоставят след получаване на общата допълваща субсидия в пълен размер.

 1.2.1.2.резерв  за непредвидени и неотложни разходи  10 000 лв.
1.2.2.За местни разходи  2 513 236  лв.
разпределени по функции,  дейности и  параграфи  съгласно Приложение № 2.

1.2.2.1.за местни дейности  2 406 433 лв.
1.2.2.2.за дофинансиране на държавни дейности 45 800 лв.

1.2.2.3.резерв за непредвидени и неотложни разходи за местни дейности общо 60 000 лв., в т.ч. 10 000 лв. за финансова подкрепа на проект „Разработване на действащи модели за превръщане на културното наследство във фактор за устойчиво развитие на българските региони” във връзка с Решение №87/ 19.12.2006 г. на Общински съвет Елена. 
1.2.2.4.за лихви по финансов лизинг  1 003 лв.

2. Приема Инвестиционна програма в размер на  1 101 020 лв. съгласно приложен Поименен списък за придобиване на дълготрайни активи и основен ремонт в Община Елена за 2007 г., в т.ч. с целева субсидия за капиталови разходи 980 600 лв., в т.ч. за основен ремонт на местни общински пътища 596 700 лв.; капиталови разходи от преходен остатък 75 320 лв.; със средства от СФИДА 45 100 лв. съгласно Приложение №3.
2.1.Утвърждава допълнителен списък за изграждане, реконструкция и ремонт на общински пътища, съгласно Приложение № 3 – А.
3. Приема следните лимити за разходи:

3.1. За социално-битови разходи на персонала в размер до 3% от начислените трудови възнаграждения. 

3.2. Представителни разходи в размер на 5000 лв. за общинска администрация и 2000 лв. за Общински съвет.

3.3. За работно облекло  150 лв.  за заетите в бюджетната сфера, а за всички работещи в системата на народната просвета в размер на една минимална работна заплата;Средствата се предоставят на разпоредители, които не допускат преразход на утвърдените си бюджети. 
4. Приема разчет за целеви разходи както следва:

4.1. За членски внос в сдружения на общини – 5 000 лв.;

4.2. За помощи 7 000 лв., в т.ч. на ученици от социално слаби семейства за началото на учебната година /учебни пособия/– 2 600 лв.; за лечение и други по решение на ОбС 4 400 лв.

4.3. За помощи за погребения на самотни без близки и роднини съгласно чл.32 от ПМС № 20  –  1 000 лв.;

4.4. Субсидии на основание чл.59, ал.2 от ЗФВС:

4.4.1. За спортните клубове към Детски специализирани спортни школи 13 500 лв., както следва:

· СК по борба  3500 лв. Средствата от субсидията се разходват за командировачни-пътни,дневни и нощувки, съдийски такси, хонорари, екипировка, канцеларски материали, обучение на кадри, медикаменти;

·  СК по джудо  6000 лв. Средствата от субсидията се разходват за участие в състезания 4000 лв. – пътни, дневни, нощувки; такса за участие в състезания; екипировка; медикаменти; за провеждане на турнир по джудо в гр.Елена 2000 лв. – възнаграждения на съдии и технически състав; за медали, купи, плакети; за транспортни разходи; за озвучаване; нощувки на участници в турнира; храна /дневни/ на състезатели; представителни разходи; 

·  СК по ски  2000 лв. Средствата от субсидията се разходват за командировачни, екипировка, пререгистрация на СК; 
·  СК по спортно ориентиране  2000 лв. Средствата от субсидията се разходват за екипировка, оборудване, участия в състезания 1300 лв. – пътни, дневни, нощувки, такси. 

Средствата се отпускат  след представяне на Отчет за приходите и разходите за 2006 г., сключване на договор с общината,  съгласно тримесечна разбивка, както и след представяне на актуален лиценз. Неусвоените средства се възстановяват до края на годината по сметката от която са получени.

4.4.2. За клубовете към специализираните спортно-туристически школи 7000 лв., както следва:  

· Клуб по ски-туризъм  2000 лв. Средствата от субсидията се разходват за командировачни /пътни, дневни, нощувки/, съдийски такси; екипировка; обучение на кадри; лифт карти; 

·  Клуб по спортно катерене 2000 лв. Средствата от субсидията се разходват за командировачни, за съдийски такси; за хонорари; екипировка, оборудване; обучение на кадри;

·  Клуб по туризъм  2000 лв. Средствата от субсидията се разходват за: командировачни /пътни, дневни, нощувки/; съдийски такси; хонорари; екипировка; обучение на кадри; 

·  Клуб по вело-туризъм 1000 лв. Средствата от субсидията се разходват за: командировачни /пътнир дневни и квартирни/; оборудване.

Средствата се отпускат  след представяне на Отчет за приходите и разходите за 2006 г., сключване на договор с общината, съгласно тримесечна разбивка, както и след представяне на актуален лиценз.. Неусвоените средства се възстановяват до края на годината по сметката от която са получени.
4.5. Субсидия на основание чл.59, ал.1, т.3 от ЗФВС за стопанисване на туристическа база, предвидена за социален туризъм във високопланинските и отдалечени райони – 16 000 лв. Средствата се предоставят на ТД “Чумерна” след сключване на договор с общината, представяне на актуален лиценз, на Отчет за приходите и разходите за 2006 г. и съгласно тримесечна разбивка. Неусвоените средства се възстановяват до края на годината по сметката от която са получени.
4.6. Субсидия за междуселищни пътнически превози в района на община Елена, както и за градски транспорт до гробищния парк в петък и неделя  /на основание чл.54, ал.3 от ЗМСМА/ на “Елена автотранспорт” ЕООД в размер на 10 000 лв. Средствата да се предоставят при спазване на процедурата по Закона за държавните помощи.
4.7.Субсидия в размер на 6000 лв. за “Буковец” ЕООД гр.Елена във връзка с Решение №52/ 17.07.2001 г. за поддържане на водоснабдителните мрежи и инкасиране на водата за битови нужди в населените места на територията на Община Елена, необслужвани от В и К “Йовковци” и сключен договор. Средствата да се предоставят при спазване на процедурата по Закона за държавните помощи.
4.8.Субсидия за Футбол  20 000 лв., в това число за детско-юношеска формация 6 500 лв.  
4.9. За културни прояви съгласно календара за културни прояви (дейност 759 “Други дейности по културата”) – 30 000 лв. 

4.10. За спортни прояви съгласно спортно – туристическия календар (дейност 714 “Спортна база за спорт за всички”) – 5 000 лв.

4.11. Субсидия за подпомагане издаването на общинския вестник на основание чл.54, ал.3 от ЗМСМА (дейност 898 “Други дейности по икономиката”)– 10 000 лв.

4.12. За материално-веществени разходи по програмата “От социални помощи към осигуряване на заетост”  - 10000 лв.
4.13.За облекло на туристически хор 2000 лв.(дейност 898 Други дейности по икономиката);
5.Утвърждава списък на длъжностите, които имат право на транспортни разходи  (чл.31, ал.2 от ПМС №20 от 2007 г.) - Приложение № 4 и упълномощава кмета на общината да утвърди поименен списък на лицата. Средствата за педагогически персонал  са в рамките на предоставените от централния бюджет.
6.Утвърждава разчета на субсидиите на читалищата в размер на 69 432 лв. ,в т.ч. 266 лв. субсидия за здравословни и безопасни условия на труд на персонала по 19 лв. на 14 субсидирани бройки, съгласно  предложението на Комисията за разпределение на средствата, предвидени по общинския бюджет за субсидия на читалищата както следва:

6.1. Субсидирана численост и средства по читалища:

	№
	Читалище
	Субсидирана численост
	Субсидия

	1.
	Елена
	6,0
	29756

	2.
	Беброво
	1,0
	4958

	3.
	Константин
	1,0
	4958

	4.
	Костел
	0,5
	2480

	5.
	Тодювци
	0,5
	2480

	6.
	Дрента
	0,5
	2480

	7.
	Палици
	0,5
	2480

	8.
	Руховци
	0,5
	2480

	9.
	Буйновци
	0,5
	2480

	10.
	Каменари
	0,25
	1240

	11.
	Илаков рът
	0,5
	2480

	12.
	Шилковци
	0,25
	1240

	13.
	Разпоповци
	0,25
	1240

	14.
	Чакали
	0,5
	2480

	15.
	Марян
	0,5
	2480

	16.
	Бадевци
	0,5
	2480

	17.
	Средни колиби
	0,0
	399

	18.
	Резерв
	0,25
	841

	
	ОБЩО:
	14,0
	69432


7. Определя числеността на персонала и  средните брутни работни заплати за местните дейности, съгласно Приложение № 5.
8. Приема план-сметките на извънбюджетните фондове, в съответствие с Приложение № 10 към параграф  38 от ПЗР на ЗДБРБ за 2007 г. – Приложение № 6.
9.Приема разпределението на преходния  остатък от 2006 г. съгласно Приложение №7.
10. Разходването на бюджетните средства се осъществява при съблюдаване на следните приоритети, в рамките на утвърдените бюджетни кредити:
10.1. Разходите с целеви характер, зависещи от размера на приходите (такса за битови отпадъци, трансфери и др.), се извършват приоритетно до размера на постъпленията;

10.2. Разходи, осигуряващи жизнено важни доходи и плащания (трудови възнаграждения, осигурителни плащания, стипендии);

10.3. Разходи за издръжка:

10.3.1. Приоритетно предоставяне на средства от постъпилите общински приходи за храни в Целодневни детски градини, Детска ясла и Домашен социален патронаж;

10.3.2. Разходи за отопление, осветление, вода и друга текуща издръжка - съобразно размера на постъпилите приходи съответно с държавен и общински характер;

10.3.3. Разходи за поддръжка и застраховане на публичната общинска собственост.

11. Приема бюджета за 2007 г. на Общообразователните училища съгласно Приложение №2 – A.

12. Приема бюджета за 2007 г. на  Целодневните детски  градини  съгласно Приложение №2 – Б. 

13.  Приема бюджета за 2007 г. на дейност Предучилищна полудневна подготовка на 6-годишни деца съгласно Приложение № 2 – С.

14. Дава съгласие възникналия временен недостиг на бюджетни средства за местни дейности в процеса на изпълнение на общинския бюджет да се покрива текущо с временни безлихвени заеми  от извънбюджетни сметки и фондове на общината съгласно чл.24, ал.1, т.1 от ЗОБ.

15. Възлага на кмета на общината:

15.1.Да определи конкретните права и отговорност на второстепенните разпоредители с бюджетни кредити.

15.2. Ограничава или спира финансирането на бюджетите организации и звена и субсидираните дейности при нарушаване на бюджетната и финансова дисциплина и разписаните правила по Системата за финансово управление и контрол.
15.3.При възникване на временен недостиг на средства за финансиране на делегираните от държавата дейности, да отправя мотивирано искане до министъра на финансите за авансово предоставяне на одобрената субсидия или държавния трансфер на ДДФЛ.

15.4.Да отразява служебно промените по общинския бюджет с размера на постъпилите и разходвани средства от дарения и спонсорства, в съответствие с волята на дарителите, донорите.
15.5.Да информира тримесечно общинския съвет в подходяща форма за вида, размера и причините за просрочените задължения, в случаите на натрупани просрочени задължения в размер, над 5% спрямо общинските приходи, както и за просрочените вземания и да предложи мерки за тяхното намаляване и ликвидиране.

15.6.Да разпредели и утвърди одобрените средства по общинския бюджет по пълна бюджетна класификация, по тримесечия и по месеци.

15.7.Да предлага на общинския съвет след 30 юни да се прехвърлят средства от един вид разходи в друг вид разходи в съответната делегирана дейност, без да се увеличава средната месечна брутна заплата, утвърдена от  отрасловото министерство.

16. При спазване на общия размер на бюджета, предоставя следните правомощия на кмета на общината за бюджет 2007 г. съгласно чл.27, ал.1 от ЗОБ:

16.1. Да изменя размера на бюджетните кредити за различни видове разходи в обема на общинските разходи на една бюджетна дейност;

16.2. Да прехвърля бюджетни кредити за различни видове разходи в една дейност или от дейност в дейност в рамките на една бюджетна група без да изменя общия й размер в частта за  местните дейности;

16.3.Да се разпорежда с резервния бюджетен кредит за държавни и местни дейности;

16.4.Да кандидатства за средства по структурни и други фондове на ЕС, по национални програми, от централния бюджет и други източници за съфинансиране на общински програми и проекти.

17. Задължава ръководителите на бюджетни звена, финансирани от общинския бюджет да разработят и представят в срок до 10 април 2007 г. конкретни мерки за изпълнение на приетия от Общинския съвет бюджет.

	
	Председател на

Общински съвет - Елена:

	
	(Симеон Кънчев)


